Okawix:Okawix-doc.item8/sr-ec

Како да тражите унутар корпуса (поље Претрага и дугме Претражи ): Окавикс омогућава тражење чланака на активном корпусу. Ову могућност пружа претраживач Викивикс који је развијен од стране Окавикса и компаније Линтервеб.

Претрага је једноставна: само унесите упит у поље за претрагу. Док пишете, појављиваће се предлози који су релевантни с тиме што сте написали дотад.

Када унесете упит, урадите нешто од следећег да започнете претрагу:

– кликните на предложени појам или га изаберите уз помоћ стрелица горе и доле и притисните ентер.

– унесите реч у поље Претрага и притисните ентер или дугме Претражи.

Првих двадесет пет резултата ће бити приказано у оквиру с леве стране, поређани по релевантности. Називи чланака су написани на обојеним тракама у облику правоугаоника.

Напомена 1 : чињеница да се чланак појавио међу резултатима не значи да чланак садржи све речи вашег упита. Релевантност чланка се одређује путем претраживача Викивикс.

Напомена 2 : Викивикс је створен да најбоље руководи питањима која су написана на природном језику. То значи да нашем претраживачу можете поставити питање као што то чините док разговарате с неком особом. На пример, претпоставимо да желите да знате колика је висина Ајфеловог торња. Питање можете поставити на овај начин: „Колико је висок Ајфелов торањ?“. Викивикс ће потом покушати да „схвати“ значење вашег упита и приказати најрелевантније резултате. Морамо напоменути да Викивикс још није достигао интелигенцију разумног човека. Побољшања ће бити доступна у новим издањима Окавикса и Викивикса.